BIG ต้องคิดใหญ่.!
มาถึงวันนี้ตลาดกล้องถ่ายภาพเมืองไทย “ไม่ศิวิไลซ์” เพียงพอต่อบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG เป็นที่ชัดเจนว่า “เวียดนาม” เป็นหลักหมุดใหม่ ในตลาดต่างประเทศ ภายใต้บริษัทร่วมทุนชื่อบริษัท บิ๊ก ดิจิเวิลด์ จำกัด นั่นเอง.!
1 พ.ย. 2561

สำนักข่าวรัชดา
มาถึงวันนี้ตลาดกล้องถ่ายภาพเมืองไทย “ไม่ศิวิไลซ์” เพียงพอต่อบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG เป็นที่ชัดเจนว่า “เวียดนาม” เป็นหลักหมุดใหม่ ในตลาดต่างประเทศ ภายใต้บริษัทร่วมทุนชื่อบริษัท บิ๊ก ดิจิเวิลด์ จำกัด นั่นเอง.!
บริษัทที่ว่านี้..ดำเนินธุรกิจเป็นร้านค้าขายปลีกกล้องถ่ายภาพ อุปกรณ์การถ่ายภาพ ผลิตภัณฑ์อื่นที่เกี่ยวเนื่อง รวมถึงให้บริการซ่อมกล้อง การรับซื้อ การรับซื้อคืน การจัดจำหน่ายกล้องมือสอง การบริการให้เช่ากล้องถ่ายภาพ การบริการภาพพิมพ์..เช่นเดียวกับ BIG ในเมืองไทย
ด้วยเหตุที่ว่า..ผู้บริโภคของประเทศเวียดนาม มีพฤติกรรมคล้ายคลึงกับผู้บริโภคในไทย จึงมีโอกาสขยายฐานลูกค้ามากขึ้นเช่นกัน และการรุกตลาดเวียดนาม..ถือเป็นจุดเริ่มต้นสู่ความเป็นอินเตอร์ของ BIG แต่หลักหมุดต่อไปจะเป็นที่ไหนต้องติดตามกันต่อไป
การเปิดเกมรุกตลาดต่างประเทศครั้งนี้ มองดูผิวเผินก็คือการมองหาโอกาส เพื่อขยายฐานลูกค้าของ BIG ให้มากขึ้นและนำไปสู่การ Synergy ทางธุรกิจแถบภูมิภาคอาเซียนอีกทางหนึ่งในอนาคต
ทว่า..ลึกกว่านั้น..นี่คือการแก้ปัญหา “การอิ่มตัวของตลาดในประเทศ” อีกทางหนึ่งด้วย ข้อบ่งชี้ที่ชัดเจน คือ ตัวเลขกำไรของ BIG ที่ดูจะผ่านพ้นจุดสูงสุดมาแล้ว โดยปี 2559 มีรายได้ 5,663 ล้านบาท กำไรสุทธิ 846 ล้านบาท อัตรากำไรสุทธิ 14.95% ส่วนปี 2560 มีรายได้ 6,043 ล้านบาท กำไรสุทธิ 744 ล้านบาท อัตรากำไรสุทธิ 12.82% และช่วงครึ่งแรกปี 2561 มีรายได้ 3,104 ล้านบาท กำไรสุทธิ 324 ล้านบาท อัตรากำไรสุทธิ 10.44%
จากตัวเลขดังกล่าวทำให้เห็นถึงการถดถอยของกำไรสุทธิ..ที่สำคัญอัตรากำไรสุทธิหดตัวลงอย่างชัดเจน จากที่เคยพีกสุดเกือบ 15% ล่าสุดเหลือเพียง 10.44% เช่นเดียวกับอัตรากำไรขั้นต้นลดลงเหลือ 26.3% จากระดับ 30% จึงบ่งบอกได้ว่า BIG กำลังเผชิญปัญหาเรื่องความสามารถในการทำกำไรอยู่ใช่หรือไม่..!!?
อีกแรงกดดันของ BIG นั่นคือการถูกคุกคามโดยกล้องมือถือและพฤติกรรมผู้บริโภคที่ลังเลต่อการซื้อกล้องระดับกลาง..ทำให้เกิดการเติบโตมีขอบเขตจำกัดมากขึ้น..!!
นี่จึงเป็นการบังคับให้ BIG ต้องใหญ่ในต่างแดน..เพื่อชดเชยการอิ่มตัวในประเทศนั่นเอง..!!
…อิ อิ อิ…